El Club de Gimnàstica Rítmica l’Almara s’alça amb un nou Campionat d’Espanya
2025-07-24

La ciutat de Saragossa ha sigut testimoni aquest cap de setmana d’una nova victòria de les xiques del Club de Gimnàstica Rítmica l’Almara i de les Escoles Esportives Municipals de Burjassot. En aquesta ocasió, han sigut les xiquetes que componen l’equip de categoria aleví les qui s’han alçat amb el Campionat d’Espanya en la seua categoria.

Les alevins de l’Almara i de les Escoles Municipals van quedar, com s’ha assenyalat i es pot veure a la foto que acompanya aquesta notícia, primeres, alçant-se amb el Campionat d’Espanya. A més, el conjunt juvenil, subcampió autonòmic, va aconseguir classificar-se en la 12a posició.

Dos grans resultats per a tots dos equips que han tornat a portar el nom de Burjassot al més alt del calaix en una competició esportiva.